ทิศทางหุ้น 08/01/61
ภาวะการซื้อขายหุ้น,ดัชนีตลาดหุ้นไทยแตะระดับสูงสุดเป็นประวัติการณ์ที่ 1,803.93 ก่อนจะปิดปลายสัปดาห์ที่ระดับ 1,795.45 เพิ่มขึ้น 2.38% จากสัปดาห์ก่อน มูลค่าการซื้อขายเฉลี่ยต่อวันเพิ่มขึ้นประมาณ 74.52% จากสัปดาห์ก่อน มาที่ 88,049.46 ล้านบาท ส่วนตลาดหลักทรัพย์ mai ปิดที่ 537.46 จุด ลดลง 0.54% จากสัปดาห์ก่อน,ดัชนีตลาดหุ้นไทยปรับเพิ่มขึ้นอย่างต่อเนื่อง ถึงแม้ว่าจะมีแรงขายทำกำไรในหุ้นขนาดใหญ่ออกมาบ้างในช่วงปลายสัปดาห์ โดยดัชนี SET ได้รับแรงหนุนทั้งจากการคาดการณ์เกี่ยวกับแนวโน้มการเติบโตของเศรษฐกิจไทย ตลอดจนภาพรวมเศรษฐกิจโลกที่ออกมาในทิศทางที่ดี ประกอบกับการอ่อนค่าลงของเงินดอลลาร์ฯ และแรงซื้อหุ้นกลุ่มพลังงาน หลังราคาน้ำมันดิบในตลาดโลกปรับตัวเพิ่มขึ้น,สำหรับสัปดาห์นี้ (8-12 ม.ค.) บริษัท หลักทรัพย์กสิกรไทย จำกัด มองว่า ดัชนีหุ้นไทยมีแนวรับที่ 1,785 และ 1,775 จุด ขณะที่แนวต้านอยู่ที่ 1,810 และ 1,830 จุด ตามลำดับ โดยปัจจัยสำคัญที่ต้องติดตาม ได้แก่ แรงขายกองทุน LTF ที่ถือครองครบ 5 ปีปฏิทิน ส่วนข้อมูลเศรษฐกิจสหรัฐฯ ที่สำคัญอื่นๆ ได้แก่ ดัชนีราคาผู้ผลิตและผู้บริโภคและยอดค้าปลีกเดือน ธ.ค. ขณะที่ปัจจัยต่างประเทศที่สำคัญอื่นๆ ได้แก่ รายงานการประชุมนโยบายการเงินของธนาคารกลางยุโรป ดัชนีราคาที่อยู่อาศัย Halifax ของอังกฤษ และดัชนีราคาผู้บริโภคเดือน ธ.ค.ของจีน.,ภาวะตลาดเงินและอัตราแลกเปลี่ยน,เงินบาทแตะระดับแข็งค่าสุดในรอบกว่า 3 ปีที่ 32.16 บาทต่อดอลลาร์ฯ ท่ามกลางแรงขายเงินดอลลาร์ฯ เมื่อเทียบกับเงินหลายสกุล ทั้งนี้ ข้อมูลเศรษฐกิจของสหรัฐฯ อาทิ ตัวเลขการจ้างงานภาคเอกชน รวมถึงรายงานดัชนี PMI ของสหรัฐฯ ยูโรโซนและจีนที่ออกมาค่อนข้างดี หนุนการปรับตัวขึ้นของสินทรัพย์เสี่ยง สกุลเงินในเอเชียและค่าเงินบาท นอกจากนี้ สถานะซื้อสุทธิพันธบัตรไทยของนักลงทุนต่างชาติ (37.5 พันล้านบาทในระหว่างสัปดาห์) ก็เป็นปัจจัยหนุนการแข็งค่าของเงินบาทด้วยเช่นกัน,สำหรับในวันศุกร์ (5 ม.ค. 61) เงินบาทอยู่ที่ 32.21 บาทต่อดอลลาร์ฯ เทียบกับระดับ 32.58 บาทต่อดอลลาร์ฯ ในวันศุกร์ก่อนหน้า (29 ธ.ค. 60),สำหรับสัปดาห์นี้ (8-12 ม.ค. 2561) ธนาคารกสิกรไทยประเมินกรอบการเคลื่อนไหวของเงินบาทที่ 32.00-32.40 บาทต่อดอลลาร์ฯโดยอาจต้องจับตาการตอบรับของตลาดต่อตัวเลขการจ้างงานนอกภาคเกษตรของสหรัฐฯ ขณะที่ตัวเลขเศรษฐกิจสหรัฐฯ ที่สำคัญอื่นๆระหว่างสัปดาห์ ได้แก่ ดัชนีราคาผู้บริโภค ดัชนีราคาผู้ผลิต และยอดค้าปลีกเดือน ธ.ค. 2560 นอกจากนี้ ตลาดอาจรอติดตามถ้อยแถลงของเจ้าหน้าที่เฟดเพื่อประเมินสัญญาณการปรับขึ้นอัตราดอกเบี้ยของสหรัฐฯ รวมถึงตัวเลขเศรษฐกิจเดือน ธ.ค. ของจีนด้วยเช่นกัน.,บ.ศูนย์วิจัยกสิกรไทย จำกัด
ดัชนีตลาดหุ้นไทยแตะระดับสูงสุดเป็นประวัติการณ์ที่ 1,803.93 ก่อนจะปิดปลายสัปดาห์ที่ระดับ 1,795.45 เพิ่มขึ้น 2.38% จากสัปดาห์ก่อน มูลค่าการซื้อขายเฉลี่ยต่อวันเพิ่มขึ้นประมาณ 74.52%
ตลาดหุ้นไทย,ซื้อขายหุ้น,เงินบาท,ทิศทางหุ้น,บ.ศูนย์วิจัยกสิกรไทย จำกัด